Славуты спектакль “Несцерка” да юбiлею прадстаўлены ў абсалютна адноўленым варыянце. Шмат сiл i энергii аддалi гэтаму мастацкi кiраўнiк тэатра Вiталiй Баркоўскi, галоўны мастак Пётр Анашчанка, кампазiтар Аляксандр Крыштафовiч, увесь творчы калектыў коласаўцаў. Дарэчы, у якасцi “ганаровага Несцеркi” часам выходзiць на сцэну легенда нацыянальнай сцэны народны артыст СССР Фёдар Шмакаў.